Johannes oli minu emapoolse vanaema õe Juuli ehk minu vanatädi mees. Juuli ja Juss elasid Tallinnas Hiiul, 30-ndate aastatel ka mõnda aega Valgas. Minul paraku puudub neist kummastki oma mälestus - nad mõlemad surid enne, kui mina maailma hakkasin tajuma. Ent emalt kuulsin  ikka vahel jutte Talveti Jussist, kes olevat olnud paras lõuapoolik ja igati muhe mees. Kui mina sündisin, olevat Talveti Juss tulnud maimukest kaema ja küsinud uksest sisse astudes emalt: "No mis ta sul on - tiluga või piluga?"